 567. பொறுமையை யிழந்தவர் புசிப்பவு மிழப்பர்.  பொறுமை இல்லாதவர் உண்ண உணவு கூட இல்லாமல் சிரமப்படுவார்.  568. ஒறுத்தார்க் கொருகணத் தொருசிறி தின்பமாம்.  தனக்குத் தீமை செய்தவரைத் தண்டித்தவர்க்கு சிறிது நேரம் மட்டும் இன்பம் கிடைக்கும்.  569. பொறுத்தார்க் கென்றும் பொன்றா வின்பமாம்.  பொறுத்தவர்க்கு என்றும் அழியாத இன்பம் கிடைக்கும்.  570. ஒறுத்தார் சிறியர் பொறுத்தார் பெரியர்.  தனக்குத் தீமை செய்தவரைத் தண்டித்தவர்கள் சிறியவர்கள். அதனைப் பொறுத்துக் கொண்டவர்கள் பெரியவர்கள்.